**Pracovný list k 4. téme prípravy na Svetové stretnutie rodín 2018**

**Vášniva láska – 4. stretnutie**

Rozhovor vo dvojici.

**Úlohy pre naše manželstvo**

1. Porozprávajte svojmu manželovi, manželke o chvíľach veľkej radosti, ale aj o chvíľach najväčšej bolesti. Buďte pri počúvaní empatickí a dajte najavo svoje pochopenie pre jeho pocity. Ste schopný rešpektovať, že má na ne nárok?
2. Doprajte si vzájomné objatie každý deň.
3. Čo sa stane, keď je potrebné zdržať sa intímneho styku (z rôznych dôvodov)? Viete byť nežný iným spôsobom, alebo sa uzavriete, cítite hnev?
4. Uvedomujete si, že žena potrebuje na skutočné prežitie krásy sexu pocit bezpečia, lásky a prijatia?
5. Viete, že muž síce viac túži po zrakovom a telesnom vzrušení, ale skutočné naplnenie zažije až v dôvernom vzťahu, keď aj jeho manželka je uspokojená?
6. Dokážete s úctou a pokorou hovoriť o veciach, ktorými ste sa zranili v tejto oblasti?